text: সুখেন্দু দস্তিদার (? - ১১ জুন ১৯৭৮) একজন বাঙালি  সশস্ত্র বিপ্লববাদী, সাম্যবাদী রাজনীতিবিদ। তিনি সূর্য সেনের নেতৃত্বাধীন চট্টগ্রামের অস্ত্রগার আক্রমণের সর্বকনিষ্ঠ ব্যক্তি ছিলেন।
  
  প্রারম্ভিক জীবন 
  তার জন্ম হয়েছিল চট্টগ্রামের পটিয়া উপজেলার ধলঘাট গ্রামে। পিতার নাম চন্দ্রকুমার দস্তিদার এবং মাতার নাম কুমুদিনী দস্তিদার।
  
  রাজনৈতিক জীবন
  
  পাকিস্তানের কমিউনিস্ট পার্টিতে
  ১৯৫৬ সালে অনুষ্ঠিত পাকিস্তানের কমিউনিস্ট পার্টির পূর্ব পাকিস্তান প্রাদেশিক সম্মেলনে ১২ সদস্যবিশিষ্ট পার্টির পূর্ব পাকিস্তান প্রাদেশিক কমিটি নির্বাচিত করা হয়। সেই কমিটির সদস্য ছিলেন সুখেন্দু দস্তিদার। ১৯৬৭ — ৬৮ সালে পূর্ব পাকিস্তানের কমিউনিস্ট পার্টির পূর্ব পাকিস্তান শাখায় চীন-সোভিয়েত ভাঙনের প্রেক্ষাপটে ভাঙন দেখা দেয়।
  
  ১৯৬৭ সালে ১-৩ অক্টোবর ১ম কংগ্রেসে মার্কসবাদ, লেনিনবাদ, মাও সেতুং এর চিন্তাধারাকে আদর্শিক ভিত্তি হিসাবে গ্রহণ করে কমরেড সুখেন্দু দস্তিদার, কমরেড মোহাম্মদ তোয়াহার নেতৃত্বে পূর্ব পাকিস্তান কমিউনিস্ট পার্টি (এম-এল) প্রতিষ্ঠিত হয়। সুখেন্দু দস্তিদার ১ম কংগ্রেসে ৯ সদস্যবিশিষ্ট নির্বাচিত কেন্দ্রীয় কমিটির সাধারণ সম্পাদক নির্বাচিত হন।
  
  মুক্তিযুদ্ধে অবদান
  কমরেড সুখেন্দু দস্তিদার, কমরেড তোয়াহার নেতৃত্বে লক্ষ্মীপুর-নোয়াখালী, রাজশাহী, কিশোরগঞ্জ- ময়মনসিংহ, চট্টগ্রাম, ফরিদপুর, বরিশাল,সিলেট, খুলনা সহ দেশের বিভিন্ন স্থানে পার্টির কমরেডগণ ও মেহনতি জনতা পাক হানাদার ও তাদের দোসর রাজাকার-আলবদর-আলশামস এর বিরুদ্ধে সশস্ত্র লড়াই সংগ্রাম শুরু করেন। কমরেড সুখেন্দু দস্তিদার, কমরেড মোহাম্মদ তোয়াহার নেতৃত্বে সাম্যবাদী--শ্রমিক-কৃষক-মেহনতি জনতার গণফৌজ সশস্ত্র লড়াই সংগ্রামের মধ্য দিয়ে পাক হানাদার বাহিনী ও তাদের দালালদের পরাজিত করে লক্ষ্মীপুর-রামগতি,নোয়াখালী সদরের ২০০ বর্গমাইলের বেশি অঞ্চল নিয়ে একটি মুক্ত অঞ্চল গঠন করেন।দেশ স্বাধীন হওয়া পর্যান্ত সাম্যবাদী- গণফৌজ উক্ত অঞ্চল মুক্ত রাখে ও সেখানে জনগণতান্ত্রিক শাসন ব্যবস্থা চালু করা হয়।
  
  বাংলাদেশের সাম্যবাদী দলে
  ১৯৭২ সনে সুখেন্দু দস্তিদার কর্তৃক পার্টির নাম পরিবর্তন করে পূর্ব পাকিস্তান কমিউনিস্ট পার্টি (মার্কসবাদী-লেনিনবাদী) থেকে বাংলাদেশের সাম্যবাদী দল (মার্কসবাদী-লেনিনবাদী) রাখা হয়। এবং পার্টিতে ভাঙ্গন দেখা দেয়। সুখেন্দু দস্তিদার ও মোহাম্মদ তোয়াহার নেতৃত্বে একটি অংশ সংগঠিত হয়। অন্য অংশের নেতৃত্ব দিতে থাকেন আবদুল হক, শরদিন্দু দস্তিদার, অজয় ভট্টাচার্য এবং হেমন্ত সরকার।
  
  তথ্যসূত্র 
  
  বিষয়শ্রেণী:ভারতের স্বাধীনতা আন্দোলন
  বিষয়শ্রেণী:১৯৭৮-এ মৃত্যু
  বিষয়শ্রেণী:চট্টগ্রাম জেলার বিপ্লবী
  বিষয়শ্রেণী:পূর্ববঙ্গের ব্রিটিশ উপনিবেশবাদ বিরোধী বিপ্লবী
  বিষয়শ্রেণী:বাংলাদেশী সাম্যবাদী
title: সুখেন্দু দস্তিদার